Exponatele României de la Bienala de arhitectură de la Veneția, etalate la Iași. Lucrarea care a atras toate privirile
Exponatele României de la Bienala de arhitectură de la Veneția por fi admirate zilele acestea la Iași.
Lucrările de la prestigiosul eveniment "călătoresc", în această perioadă, prin toată țara.
La Iași, au fost expuse într-un centru comercial și au atras o mulțime de curioși.
Lucrările semnate de români au fost expuse la Bienala de arhitectură de la Veneția, anul trecut.
Un mini vehicul, construit în anii '80 din piese de mașini și avionare, dar și primul automobil aerodinamic din lume, fabricat în anii '20, au atras toate privirile.
Admirate au fost și machetele clădirilor. Și n-a trecut neobservată nici o inveție a lui Henri Coandă, folosită cu succes în Dubai.
Emil Ivanescu, curator expoziție: "Acesta a fost proiectul care a reprezentat România la Bienala de la Veneția, accentul a fost pus pe inovație, invenție, ca măsură a viitorului. Artefactele acestea tehnologice, mașinile, dar și machetele de arhitectură, jocul ăsta între diferite obiecte care spun o poveste".
Expoziția va mai putea fi vizitată până pe 24 aprilie, apoi va ajunge la Cluj și București.